Lexus GX 470 er en mellomstor luksus-SUV for de nordamerikanske markedene som ble introdusert for modellåret 2003 i november 2002. Som navnet indikerer har den en 4,7 liters motor. Denne er kjent også fra LX 470: En V8 med 32 ventiler og fire kamaksler. Maksimal effekt er 270 HK og maksimalt dreiemoment er 447 Nm. Bilen bygges på Lexus' Tahara-anlegg i Japan. GX markedsføres som en fullverdig off-roader samtidig som den er sivilisert nok til daglig bruk på vanlige veier.